કેટલાક દિવસ પહેલા ફતેહગઢ સાહિબમાં પકડાયેલ 130 કરોડના ડ્રગ્સના મામલામાં અનૂપસિંહની ધરપકડ કરવામાં આવી હતી . આ મામલમાં વિજેન્દર સિંહના દોસ્ત રામસિંહને નોકરીમાંથી બરતરફ કરવામાં આવી ચૂક્યા છે . શું છે આખો મામલોઃ ફતેહગઢ પોલીસે 7 માર્ચના રોજ બે ડ્રગ તસ્કરોને પકડ્યા હતા . ત્યારબાદ ફતેહગઢ પોલિસે તેમના જીરકપૂરના ઘરમાંથી 130 કરોડ રૂપિયાનું 26 કિલો ડ્રગ્સ પકડાયુ હતું . આ તસ્કરોમાં એક કેનેડા અને બીજો એનઆરઆઇ હતો . જીરકપૂરના ફ્લેટની બહાર એક ગાડી પણ મળી આવી જે બોક્સર વિજેન્દરસિંહની પત્ની અર્ચનાના નામે રજિસ્ટર્ડ હતી . જોકે પોલીસે વિજેન્દરનું બ્લડ સેમ્પલ લેવાની કોશિશ કરી તો આ બોક્સરે પોતાનું બ્લડ સેમ્પલ આપવાની ના કહી દીધી . અને તેમણે જણાવ્યું કે તેઓ પોતાનું બ્લડ ડોપિંગ એજેન્સીને જ આપશે . વિજેન્દરસિંહ હરિયાણા પોલીસમાં જીએસપી છે .